Hans Herlofsen

Hans Herlofsen (født 1729, død 1802) var en norsk skipsreder og kjøpmann fra Arendal. Han var sønn av skipsreder Herlof Rasmussen og Aase Stiansdatter og vokste opp i Kolbjørnsvik ved Arendal. Som voksen flyttet han inn til kjøpstaden Arendal og slo seg opp innen trelasthandel og skipsfart. Han ble gift med Mette Margrethe Steen (1739–1808). I 1780 kjøpte han også Langsæ og Torsbudalen utenfor Arendal sentrum.Hilde L. Austarheim Krakket i Arendal 1886, 2016, side 19 Hans Herlofsen hadde flere skuter som fraktet varer mellom Europa og Dansk Vestindia.Fra Arendal til dansk Vestindia, Avtrykk.no, 01.04.2017

 Herlofsens slave Adam 
Rundt 1782 kjøpte Hans Herlofsen en slave på St. Croix. Slaven het Adam, ble kjøpt for 300 riksdaler og 13 år gammel ble han transport til Arendal på et av Herlofsens skip.Gustav Sætra, Adam - Herlofsons negerslave, 1992, Aust-Agder Arv 1992 side 7 og 8 Sommeren 1791 rømte Adam fra Herlofsens hjem. Noen dager senere meldte han seg for byfogd Berg og klagde over at han ble dårlig behandlet av sin eier. Adam ønsket å dra tilbake til sin mor på St. Croix. Hans Herlofsen ønsket ikke å gi slipp på slaven sin, men han ville heller ikke ha ham i sitt hus og ønsket Adam satt i tukthus. Resultatet ble at Adam ble satt i arresten, mens byfogden undersøkte saken videre.Gustav Sætra, Adam - Herlofsons negerslave, 1992, Aust-Agder Arv 1992 side 11 Flere vitner ble avhørt, og til slutt konkluderte byfogden med at Adam ikke kunne straffes for å ha rømt og satte ham fri.Gustav Sætra, Adam - Herlofsons negerslave, 1992, Aust-Agder Arv 1992 side 14 og 15

Arkiv
Arkivet etter Herlofsons forretningsdrift befinner seg på KUBEN i Arendal. Arkivet omfatter kopibøker, innkomne brev, skipsbygingsbok, skipsregnskap og hovedbøker.

 Litteratur 
Sætra, Gustav (2002). Adam: Herlofsons negerslave, i Kjerland, Kirsten Alsaker og Bang, Anne K. (red.) Nordmenn i Afrika - Afrikanere i Norge. Bergen: Vigmostad & Bjørke, s. 11-16.

 Referanser 

Eksterne lenker


Kategori:Fødsler i 1729
Kategori:Dødsfall i 1802
Kategori:Norske skipsredere
Kategori:Privatarkiv fra Aust-Agder
Kategori:Arkiv oppbevart ved KUBEN
Kategori:Artikler i sjøfart-prosjektet